runetrust/blame-folketinget-dk huggingface dataset:
Pelle Dragsted (EL), 2023-05-15:
Tak for det, og tak for talen.
Mener ordføreren, det er stramt og ansvarligt at bruge 1.000 mio. kr. på at sænke skatten for ejendomsinvestorer, så de fremover også kan unddrage sig skat i Danmark?
Altså, vi snakker udenlandske kapitalfonde som Blackstone, som ejer ejendom i Danmark, men som gennem forskellige skattefif ligesom unddrager sig at betale skat af den værdistigning, der tilfalder ejendomme, men som jo er en værdistigning, som er samfundsskabt; det er jo ikke en værdistigning, de har skabt – det er en værdistigning, som samfundet skaber.
Er det stramt og ansvarligt at øge aktiviteten i samfundet ved at sprøjte penge ud til ejendomsinvestorer og kapitalfonde?
Ole Birk Olesen (LA), 2023-05-15:
Jamen jeg synes, det er glædeligt, at Socialdemokratiet også er kommet herhen, for når jeg diskuterede det her spørgsmål med Socialdemokraterne tilbage i 1990'erne og 00'erne, var der ingen tvivl om, at de sagde sådan nogle ting som f.eks., at ethvert ungt menneske burde stræbe efter at få en længere og mere boglig uddannelse end deres forældre, og at samfundet blev målt på, om der skete denne opstigning i forhold til uddannelser – det var det socialdemokratiske synspunkt dengang.
Jeg sagde noget andet allerede dengang, og det glæder mig, at Socialdemokratiet også er dér i dag.
Thomas Skriver Jensen (S), 2023-05-15:
Det er jeg sådan set glad for at høre – og godt, at vi har en fælles enighed der.
Altså, jeg synes, der er behov for at starte en helt ny debat, og jeg håber, at Liberal Alliance vil være med til at starte den.
Vi skal da i langt højere grad i dag til at tale, også med de unge mennesker, om, hvordan man får et godt ungdomsliv som ung dansker i år 2023.
Altså, hvad betyder det f.eks., at man har lidt flere penge til sig selv, at man begynder at tjene penge i en ret ung alder og begynder at spare op til sin pension, og at man kan købe et hus i en relativt ung alder?
Det synes jeg er rigtig godt.
Så jeg vil egentlig bare kvittere for at have den tilgang til vores unge mennesker – det synes jeg vi skal fortsætte med.
Ole Birk Olesen (LA), 2023-05-15:
Jeg tror, at der er flere unge mennesker i Danmark, der skal vælge en erhvervsuddannelse, både fordi der er brug for dem, men også, fordi det fokus, der i tidligere årtier har været på at tage en almindelig gymnasieuddannelse, en boglig uddannelse, har været for stort og har tilsyneladende lokket for mange unge mennesker til at gøre noget, de ikke var de bedste til, i stedet for at gøre noget, de kunne blive rigtig dygtige til.
Det synes jeg vi tager lidt fat på med den her aftale og det forhold, at vi hæver bundfradraget for de unge, for det betyder jo, at unge lærlinge, som får løn, og som endnu ikke er fyldt 18 år, kan se, at de får 3.000 kr. mere om året at bruge af, end de ville have haft, hvis Liberal Alliance ikke havde fået sin politik igennem.
Så vi tager fat om det, og jeg synes, vi skal gøre flere ting på det område.
Jeg tror i højere grad, at det handler om at hjælpe de unge mennesker til at forstå, at de skal koncentrere sig om det, de er gode til, i stedet for det, som samfundet og deres forældre siger de bør gøre, fordi sådan gør man bare.
Thomas Skriver Jensen (S), 2023-05-15:
Tak for det.
Jeg er en lille smule uenig med min finansordfører i forhold til ideologien bag talen.
Jeg mener, der er gået en glimrende socialdemokrat tabt i hr. Ole Birk Olesen, når jeg hører ham tale om ret og pligt og vigtigheden af, at unge mennesker tager et fritidsjob, fordi der er stor læring i det.
Så det vil jeg egentlig bare gerne rose ordføreren for.
Det, jeg gerne vil spørge om, er arbejdskraft, for det ved jeg interesserer Liberal Alliance lige så meget, som det interesserer mig, dog ud fra en lidt anden præmis.
Det handler meget om udenlandsk arbejdskraft, kan jeg i hvert fald forstå på det, der skrives på de sociale medier.
Sådan som reglerne er i dag, vil man som virksomhed i Danmark mere eller mindre kvit og frit kunne hente elektrikere, energispecialister, smede osv., der skal bruges til den grønne omstilling, til Danmark – det er ikke et problem.
Men arbejdskraften kommer bare ikke.
Derfor vil jeg spørge hr. Ole Birk Olesen, om vi ikke i stedet for skulle prøve at diskutere, hvordan vi får nogle flere unge mennesker i Danmark til at vælge en erhvervsuddannelse, sådan at vi kan få dem ud på arbejdsmarkedet og hjælpe virksomhederne med at komme helt i mål.
Ole Birk Olesen (LA), 2023-05-15:
Det er sådan lidt, hvad man lægger vægt på.
Enhedslisten kalder det et hul, men det er jo, som om alle de penge, som ikke opkræves i skat i Danmark, udgør et potentielt hul for Enhedslisten.
Omvendt er der jo også en forholdsvis stor forbrugsstigning i den offentlige sektor i det finanslovsforslag, som bliver vedtaget, og det er ikke noget, der rigtig matcher Liberal Alliances politik, men nok mere er i retning af Enhedslistens politik.
Så der er jo både op og ned her.
Pelle Dragsted (EL), 2023-05-15:
Det forstår jeg godt, og det siger måske også noget om karakteren af det her finanslovsforslag, for nu at være helt ærlig, at der ikke er nogen tidsler for Liberal Alliance.
Det er vel også det, at det her finanslovsforslag er meget blåt, altså at man f.eks. bruger 1 mia. kr. på at lade et skattehul stå åbent for ejendomsinvestorer.
Kan ordføreren bekræfte, at karakteren af det generelle finanslovsforslag nok trækker lidt mere over i Liberal Alliances retning?
Mette Abildgaard (KF), 2023-05-15:
Vi kunne have valgt at stille rigtig mange forskellige ændringsforslag, men selvfølgelig har der også været et samarbejde, og selvfølgelig har vi også skelet til, hvad andre partier stiller af ændringsforslag.
For der er mange elementer i det her finanslovsforslag, som vi ikke synes er gode.
Vi synes ikke, der er nogen grund til, at der, når vi for sjette måned i træk ser inflationen falde, eksempelvis skal udbetales sådan en engangsydelse på 1.000 kr. til enlige forsørgere på su.
Det synes vi ikke giver mening i den situation, vi står i.
Vi vil gerne være med til at understøtte købmændene, også de små købmænd i vores lokalsamfund, men jeg tror, at det for de fleste er åbenlyst, at det giver en grundlæggende urimelig forskelsbehandling, når det kan være et spørgsmål om to indbyggere i en by, der afgør, om man kan søge om op imod 100.000 kr. i statsstøtte i form af tilskud.
Og så er der også noget lidt ulogisk i, at man på den måde lidt indirekte straffer den købmand, der allerede har foretaget de grønne investeringer og måske har fået solceller på taget.
Benny Engelbrecht (S), 2023-05-15:
Der har været talt meget om det gamle konservative begreb »borgerlige stemmer, der arbejder« i dagens løb, primært i forbindelse med andre borgerlige partier end Konservative, som har været med og har bidraget konstruktivt i finanslovsforhandlingerne.
Og i fru Mette Abildgaards ordførertale fremhæver hun en række elementer, som andre partier har fået igennem, og nogle af de her elementer er nogle, som jeg bl.a. har hørt fru Mette Abildgaard selv udtale sig meget kradsbørstigt om var meget vigtige at få løst.
Det var f.eks. spørgsmålet om Klimarådet og den slags ting.
Derfor kan det jo godt undre, at Konservative aldrig for alvor har meldt sig ind i finanslovsforhandlingerne, især fordi spørgsmålet om støtten til de mindre købmænd jo åbenbart fylder så meget, at et af de to ændringsforslag, som Konservative kommer med til finansloven, er at fjerne den støtte.
Og jeg må indrømme, at det virker ganske uvirkeligt for mig, når det er det, som er det springende punkt for Konservative, alt taget i betragtning, at det ikke engang er med denne finanslov, at man sikrer en lovhjemmel til det.
Mette Abildgaard (KF), 2023-05-15:
Jamen Det Konservative Folkeparti søger indflydelse.
Det er også derfor, at vi er med i den lange række aftaler, som jeg listede op.
Det var også derfor, at vi var med til at give regeringen mandat til EU-budgettet på et tidspunkt, hvor andre borgerlige partier ikke ville være med til det.
Det var også derfor, vi var med i et politiforlig på et tidspunkt, hvor andre borgerlige partier ikke ville være med til det.
Så vi søger indflydelse.
Og vi har stillet et par ændringsforslag, og andre partier har stillet andre ændringsforslag, som supplerer det, og tilsammen opsummerer det vores modstand mod det, der er galt med det her finanslovsforslag.
Og ja, vi synes ikke, at den her støtteordning til købmænd er hensigtsmæssigt skruet sammen.
Jeg synes, at det er dybt urimeligt, at f.eks. SPAR-købmanden i Arden, som ligger i en by med 2.505 indbyggere, potentielt ikke kan få 100.000 kr. i støtte, som andre købmænd i nabobyerne kan få, fordi der bor fem mennesker for meget i hans by.
Det synes jeg ikke er hensigtsmæssig lovgivning.
Dennis Flydtkjær (DD), 2023-05-15:
Det er lidt i forlængelse af det, der allerede er blevet spurgt om, for for nu at bruge samme metafor som fru Mette Abildgaard, har vi jo en kage på 1.200 mia. kr., og Det Konservative Folkeparti har stillet to ændringsforslag til finanslovsforslaget.
Jeg undrer mig meget over, at det med en samlet kage på 1.200 mia. kr. lige præcis er det med købmændene i landdistrikterne, som man synes er det springende punkt.
Det handler jo ikke bare om en check, der er jo også et tilskud, sådan at hvis man køber en køler, der er mere energibesparende, så er det ikke bare penge, man får, men så gør det også, at man kan spare nogle penge på den lange bane og måske være mere konkurrencedygtig.
Det hører faktisk også til ovre i den grønne dagsorden, som jeg har indtryk af at Det Konservative Folkeparti synes er en god idé.
Mette Abildgaard (KF), 2023-05-15:
Jeg tror ikke, man kan finde nogen citater, hvor Det Konservative Folkeparti bakker op om den her ordning i forhold til købmændene, så derfor er der mig bekendt ikke udtalt anden konservativ holdning.
Om der så er stemt forkert i Finansudvalget, skal jeg ikke kunne redegøre for her på talerstolen, men det kunne godt lyde, som om det var det, der var tilfældet.
Det Konservative Folkeparti har stillet nogle ændringsforslag, og andre partier har stillet andre, som vi kommer til at bakke op om, når der skal stemmes om finansloven, for selvfølgelig er der andet end de enkeltelementer, der gør, at Det Konservative Folkeparti ikke er med i den her aftale.
Torsten Schack Pedersen (V), 2023-05-15:
Altså, der må være lidt mere sammenhæng i det, man siger, og det, man gør.
I ordførertalen roser Konservative mange af de elementer, som andre partier fik forhandlet ind.
Ærgrer det Det Konservative Folkeparti, at man ikke satte sig fast ved forhandlingsbordet, når forhandlingspuljen endte med næsten at blive fordoblet i forhold til det, der var på bordet, fordi der var andre partier, der krævede det?
Så skal jeg bare lige til allersidst spørge: Er to ændringsforslag virkelig udtryk for det, der skulle til, for at Konservative kunne støtte aftalen?
Mette Abildgaard (KF), 2023-05-15:
Jeg står her i dag i stedet for vores sædvanlige finansordfører, hr. Rasmus Jarlov, som ikke har mulighed for at være til stede.
Hvad han har stemt i Finansudvalget til det givne aktstykke, har jeg ikke mulighed for her fra talerstolen at spørge ham om eller kontrollere.
Men jeg kan sige, at Det Konservative Folkeparti ikke er en del af den aftale, som indfører den her ordning i forhold til købmændene, og det er vi ikke, fordi vi ikke synes, det er en rigtig måde, den her ordning er skruet sammen på.
Vi vil hellere se på, hvordan man samlet set kan lempe nogle af de byrder og afgifter, vi lægger ned over eksempelvis de små købmænd, frem for at man i to lokalsamfund, der ligger lige op og ned ad hinanden, kan opleve, at den ene købmand kan få op imod 100.000 kr. i støtte, mens købmanden i nabobyen ikke kan.
Det skaber en konkurrenceforvridning, som vi ikke synes er hensigtsmæssig.
Men jeg må indrømme, at jeg ikke kan svare direkte i forhold til det ene aktstykke i Finansudvalget af den grund, at jeg ikke har siddet der.
Torsten Schack Pedersen (V), 2023-05-15:
Undskyld, men nu bliver jeg virkelig forvirret.
Aktstykket, der bevilger den her økonomiske håndsrækning til de små købmænd, har Det Konservative Folkeparti støttet i Folketingets Finansudvalg.
Da vi helt konkret skulle tage stilling til den konkrete model i Folketingets Finansudvalg, stemmer Det Konservative Folkeparti for.
Hvorfor stiller Det Konservative Folkeparti så et ændringsforslag til finanslovsforslaget i dag?
Der er tale om et ud af to ændringsforslag, som grundlæggende handler om at stemme modsat af, hvad man gjorde i Folketingets Finansudvalg.
Det giver jo ingen mening.
Mette Abildgaard (KF), 2023-05-15:
Vi vil meget gerne fra Konservatives side være med til at understøtte vores små lokalsamfund, også vores købmænd.
Lad os da hellere se på, hvordan vi samlet set letter byrderne for dansk erhvervsliv, herunder også de små købmænd.
Den måde, man har skruet de her kriterier sammen på, giver ikke nogen mening.
Benny Engelbrecht (S), 2023-05-15:
Det er jo et nyt og spændende synspunkt fra Konservatives side, at man ikke støtter købmænd.
Men det gør man jo så alligevel, for som hr. Ole Birk Olesen så rigtigt klargjorde, er Liberal Alliance med i aftalen, til trods for de ikke var med i aftalen omkring inflationshjælp, fordi Liberal Alliance stemte imod aktstykke 77, som er det, der implementerer støtten til inflationshjælp til købmænd.
Hvorfor stemte Konservative for det aktstykke, når man nu er så meget imod det, at man stiller ændringsforslag til finansloven?
Jow jow, det var ik' så ringe endda.
Det må man sige.
Tak for dagens klart mest underholdende ordførertale, i hvert fald indtil videre; der kan jo nå at ske meget endnu.
Også tak for, at vi får mulighed for at trække lidt på smilebåndet.
Jeg vil så også gerne i fortsættelse af det sige tak for den konstruktive tilgang fra Danmarksdemokraternes side.
Nu endte Danmarksdemokraterne så ikke med at være en del af finanslovsaftalen, men de har tydeligt været proaktive og deltaget aktivt i forhandlingerne og bejler hårdt til at overtage et andet borgerligt partis berømte slogan »Borgerlige stemmer, der arbejder«.
Tillykke med det.
Vi ser selvfølgelig frem til kommende finanslovsforhandlinger, også i den forbindelse.
Jeg ved, at Danmarksdemokraterne har været optaget af spørgsmålet om erhvervsuddannelser.
I den forbindelse vil jeg blot høre, om man deler Socialdemokratiets synspunkt her i forhold til det forslag, som kom fra Liberal Alliance, om en lille skattelettelse til unge under 18 år, som også kommer unge, der er under faglært uddannelse, til gavn.
Bakker man også op om det?
Karina Adsbøl (DD), 2023-05-15:
Så det må ordføreren gerne svare på.
For vi har jo desværre set, at Venstre er rendt fra en advokatundersøgelse af minkskandalen, en kilometerafgift, og der er historier om Muhammedkrisen og velfærdsuddannelser og andet.
Så jeg vil faktisk godt høre, hvad regeringen mener om eftergivelse af su-gæld i forhold til læger i yderområderne.
Torsten Schack Pedersen (V), 2023-05-15:
Jeg tror, jeg gør klogest i at udtale mig på Venstres vegne og overlade det til finansministeren at udtale sig på regeringens vegne.
Det er et stort problem, når der er danskere, der ikke har adgang til en familielæge, og derfor har vi jo over flere år etableret lægeuddannelsespladser, bl.a. også en lægeuddannelse i Aalborg for snart mange år siden, som vi nu også ser færdiguddannede læger i almen praksis blive udklækket fra, og jeg kan glæde mig over, at den situation, der har været med lægemangel i Thy i rigtig, rigtig mange år, lader til at være knækket.
Det er både blevet meget attraktivt at tage sin uddannelse på sygehuset i Thisted, men også at etablere sig som privatpraktiserende læge.
Så det drejer sig selvfølgelig først og fremmest om, at vi får uddannet nok, og der har vi i fællesskab øget antallet af studiepladserne på medicinuddannelserne dramatisk over de senere år, og vi har ikke bare etableret dem i Aalborg, men også flere andre steder i landet.
Så det er først og fremmest vigtigt, at vi sørger for, at der bliver uddannet nogle flere læger.
Karina Adsbøl (DD), 2023-05-15:
Tak for det.
I Danmarksdemokraterne er vi jo rigtig ærgerlige over, at regeringen har skrottet det at flytte velfærdsuddannelserne ud.
Men jeg kunne egentlig godt tænke mig at høre Venstres ordfører om noget, og Venstre er jo i regeringen.
Så jeg vil høre regeringen om, hvordan regeringen forholder sig til det med lægemangel, hvor vi netop ved, at rigtig mange mangler en praktiserende læge, bl.a. i landdistrikterne.
Så hvad vil regeringen gøre for at sikre, at læger under uddannelse får et økonomisk incitament til at blive ansat i en almen praksis, og påtænker regeringen herunder også at eftergive noget af deres su-gæld?
Torsten Schack Pedersen (V), 2023-05-15:
Jeg er ikke sikker på, at vi har haft det forslag i Venstre.
For som jeg kender det forslag, er der nogle udfordringer, og jeg står og bliver i tvivl.
Men der er nogle ting, hvor det, kan man sige, har vist sig at være svært, og spørgsmålet er, om det er det bedste værktøj, selv hvis man kunne bruge det.
Jeg erindrer ikke, at vi har haft forslaget.
Men jeg kan selvfølgelig tage fejl.
Morten Messerschmidt (DF), 2023-05-15:
Det er selvfølgelig helt rimeligt.
Vi i Dansk Folkeparti føler os meget provokeret over de historier, der har været, om voldsomme bonusudbetalinger, som jo vidner om, at der har været en meget, meget stor profit, og de penge kommer jo fra forbrugerne.
Der er det bare vores opfattelse, at de i videst muligt omfang bør opkræves og sendes tilbage til forbrugerne, som jo nogle gange nærmest må gå fra hus og hjem, fordi de ikke kan betale deres regninger.
Det, jeg bare gerne vil sige, er: Når nu vi kan se, at andre EU-lande gør det her, så håber jeg, at vi også kan give håndslag på, at vi også følger det her nøje, og at det ikke er en sag, der bare er lukket, når finanslovsforslaget er vedtaget.
Torsten Schack Pedersen (V), 2023-05-15:
Med risiko for, at jeg ikke er helt opdateret på situationen i Skatteministeriet, så har der mig bekendt været arbejdet grundigt med den sag for at undersøge, hvilke muligheder der var, og det har så, som jeg har forstået det, vist sig ikke at være muligt.
Det er der, den ligger.
Jeg tør ikke sige, hvor meget Skatteministeriet forfølger sagen fortsat – det må vi drøfte med skatteministeren.
Morten Messerschmidt (DF), 2023-05-15:
Tak for det.
Lad mig til en indledning kvittere for et rigtig fint forhandlingsforløb.
Jeg synes, at Dansk Folkeparti og Venstre havde en god forståelse for hinanden, og vi var også rigtig glade for at lande en aftale, som vi alt andet lige godt kunne se os i.
Det er jo ikke sådan, at man får alt, og at man er enig i alt, men alt andet lige var glasset mere halvt fuldt end halvt tomt.
Det er jo ikke, fordi jeg ikke forstår Venstres argumenter om, at man flytter virksomheden ud af landet osv., men vi fik jo, da vi lavede inflationsaftalen, et håndslag fra finansministeren på, at man løbende ville overvåge det her område, og at man ville vende tilbage, hvis der viste sig muligheder for at indføre den her skat på overnormal profit.
Der vil jeg bare høre, hvordan Venstre synes det udvikler sig.
Altså, bevæger vi os i den retning, hvor vi snart kan lave en aftale, eller er man stadig væk helt stålsat på, at det bare ikke må ske?
Torsten Schack Pedersen (V), 2023-05-15:
Der pågår jo også forskellige undersøgelser af både det ene og det andet, og det følger vi tæt, for jeg deler forargelsen over nogle af de vanvittige historier, vi har hørt.
Dennis Flydtkjær (DD), 2023-05-15:
Men vi kunne vel starte med at lave en plan for det.
Jeg er enig i, at det skal give mening, og jeg synes jo, at det giver rigtig god mening, hvis Fiskeristyrelsen ligger tættere på fiskeriet, i stedet for at man har 280 medarbejdere i København.
Så der er da gode eksempler derude, hvor man kan flytte de statslige arbejdspladser tættere på den industri, som de faktisk er med til at regulere, og få nogle synergieffekter ud af det.
Så spørgsmålet er lidt det samme som i første runde, nemlig om Moderaterne til at starte med vil være med til at lave en plan for, hvad der giver mening at flytte ud, og så kunne vi sætte ambitionsniveauet på 10.000, som er det, antallet af arbejdspladser er øget med i København de sidste 7-8 år.
Henrik Frandsen (M), 2023-05-15:
Jamen det er fuldstændig korrekt, at jeg i min tid som borgmester i Tønder Kommune var meget optaget af udflytning af statslige arbejdspladser, og det lykkedes jo også regeringen eller Folketinget på daværende tidspunkt at udflytte 5.000 arbejdspladser.
Der er bl.a. flyttet 360 gode statslige arbejdspladser til Tønder Kommune, og det er arbejdspladser, hvor det giver mening at flytte dem ud i landet, og der vil jeg gerne sige, at så længe det giver mening at flytte arbejdspladser ud og det er de rigtige arbejdspladser og de passer ind i arbejdsmarkedet lokalt, kan jeg ikke se, at man overhovedet kan være imod at flytte arbejdspladser ud i landet.
Men at sige, at de sidste 10.000 nye statslige arbejdspladser, der er kommet, skal flyttes ud i landet, tror jeg nok man skal være lidt forsigtig med at love.
Dennis Flydtkjær (DD), 2023-05-15:
Tak for talen.
Jeg ved jo, at hr. Henrik Frandsen kommer fra Tønder Kommune og tidligere har været stor fortaler for udflytning af statslige arbejdspladser, bl.a. også fordi der ikke var ret mange i netop Tønder Kommune.
Som jeg nævnte over for Venstres ordfører, er der siden 2015 kommet 10.000 ekstra statslige arbejdspladser i hovedstaden, altså stik modsat det, jeg tror de fleste politikere har som ambition.
Så jeg vil høre, om Moderaterne vil være med til at lave en udflytningsplan, som kan køre hen over de næste 4 eller 5 år, for jeg er med på, at man ikke gør det fra den ene dag til den anden, men at vi får lavet en plan for, hvordan vi får flyttet de her 10.000 arbejdspladser, som antallet af arbejdspladser er øget med i hovedstaden, den anden vej, ud i landet.
Peter Skaarup (DD), 2023-05-15:
Men jeg kunne godt tænke mig at gribe fat i noget af det, som ordførerens parti fremkom med før folketingsvalget.
Det er jo ikke så længe siden, vi havde folketingsvalg, og en af de ting, som Venstre var meget, meget kritiske over for, hos den socialdemokratiske regering, vi havde på det tidspunkt, og statsminister Mette Frederiksen, var jo det, at man gav nogle ret store beløb til arbejdsløse indvandrere.
Vi var i Danmarksdemokraterne glade for, at Venstre havde den holdning, og at man havde den politik, men nu har der jo så været et folketingsvalg, og nu står vi med en finanslov, hvor der gives nogle ret store beløb til arbejdsløse indvandrere.
Så kunne jeg godt tænke mig at spørge Venstres ordfører her i dag: Hvad er det egentlig, der er sket hos Venstre?
Torsten Schack Pedersen (V), 2023-05-15:
Så er der et engangsbeløb i forbindelse med inflationshjælpen, som er lavere end det tidligere beløb, og som dækker flere børnefamilier og dermed også andre end arbejdsløse indvandreres børn.
Løsningen ligger jo i en reform af vores kontanthjælpssystem, som det også fremgår af regeringsgrundlaget, hvor vi sikrer, at det bedre kan betale sig at arbejde, hvor vi sikrer, at dem, der står op hver dag og bidrager, har mere mellem hænderne end dem, der ikke gør.
Peter Skaarup (DD), 2023-05-15:
Man har fra Venstres side en politik, der siger, at man ikke skal give penge til flere arbejdsløse indvandrere, og så vælger man i virkeligheden at give et lidt mindre beløb, men til flere arbejdsløse indvandrere, i den finanslov, vi nu står med her.
Hvad er det, der er sket?
Altså, hvordan kan man overhovedet finde på at belønne nogle, der i virkeligheden skal motiveres til at tage et stykke arbejde i stedet for at være på offentlig forsørgelse?
Torsten Schack Pedersen (V), 2023-05-15:
Det er rigtigt, at vi var uenige i den tidligere regerings politik i forhold til det ekstratilskud, der i høj grad blev givet til arbejdsløse indvandrere, og derfor er der jo også i regeringsgrundlaget aftalt, at vi skal have et nyt kontanthjælpssystem.
Så er det rigtigt, at der som en del af inflationsaftalen udbetales et engangsbeløb til nogle af de familier, der tidligere har fået det forhøjede børnefamiliebeløb.
Det er ikke til dem alle, fordi beløbet er spredt ud til lidt flere, og det er et engangsbeløb.
Og derfor er der også brug for, at vi laver et nyt kontanthjælpssystem, så vi får løst de udfordringer, og at det tidligere forhøjede børnetilskud dermed forsvinder.